ગઈ કાલે મુલુંડ (વેસ્ટ)ના ભક્તિ માર્ગ પર BJPના નગરસેવક મનોજ કોટકની ઑફિસનું ઉદ્ઘાટન હતું. એ વખતે ૩૨ વર્ષનો ચેતન કાસિયાની ત્યાં હાજર હતો એમ જણાવતાં બનાવને નજરે જોનારા BJPના કાર્યકરોએ ‘મિડ-ડે’ને કહ્યું હતું કે ‘સાંજે સવાપાંચ વાગ્યે કિરીટ સોમૈયા મનોજ કોટકની ઑફિસે આવ્યા હતા. મનોજ કોટક અને કિરીટ સોમૈયા બન્ને વાતચીત કરી રહ્યા હતા એ વખતે ચેતન કાસિયાની બન્ને પર ધસી ગયો હતો. તેણે પહેલાં મનોજ કોટકને બાજુમાં ખસેડ્યા હતા. ત્યાર પછી તેણે કિરીટ સોમૈયાને ત્રણ-ચાર લાફા ઠોકી દીધા હતા.’